**ELŐTERJESZTÉS**

**A KÉPVISELŐ-TESTÜLET**

**2021. augusztus 30.-i rendkívüli ülésére**

**Előterjesztés**

**Telki Zöldmanó Óvoda létszámfejlesztés kérdése**

**A napirendet tárgyaló ülés dátuma:** 2021.08.30.

**A napirendet tárgyaló ülés:** Pénzügyi Bizottság,

Képviselő-testület

**Az előterjesztést készítette:** jegyző

**Előterjesztő:** Polgármester

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

Önkormányzati költségvetési források

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A Telki Zöldmanó Óvoda létszámbővítési igénnyel kereste meg a fenntartót. Az óvodában lévő pedagógus létszámhiány sajnos többéve jelenlévő probléma. A létszámhiány kezelése érdekében terjesztette elő az intézményvezető a kérelmet.

A tavalyi évben a képviselő-testület foglalkozott már a kérdéssel, és 68/2020 (VIII. 31.) önkormányzati határozatával döntött arról, hogy a 2020/2021. nevelési évre egy fő pedagógiai asszisztens álláshelyet biztosít az Óvoda részére. A kérelmet a betöltetlen álláshelyek miatt működési problémák kezelésével indokolta az intézmény már akkor is.

Sajnos a létszám helyzet továbbra is megoldatlan. Ugyan időközben volt olyan álláshely, ami betöltésre került, de időközben újabb üresedések is történtek. Jelenleg három fő pedagógus álláshely betöltetlen az intézményben.

A képviselő-testület 68/2020.(VIII.31.) önkormányzati határozatával betöltött pedagógiai asszisztensi álláshelyet betöltő pedagógus munkaviszonya, - mely határozott időre létesült - 2021. augusztus 31. napjával megszűnik. Amennyiben a kért státusz engedélyezésre kerülne a pedagógus tovább foglalkoztatható és ezzel szeptembertől már csak két üres állással kell az intézménynek számolnia.

**A Telki Óvoda létszám kerete**

**Költségvetési létszámkeret Betöltött Üres illetve megüresedő státusz**

1 fő óvodavezető 1 0

14 fő óvónő 11 3

7 fő dajka 7 0

2 fő pedagógiai asszisztens 2 0

1 fő Fejlesztő pedagógus 1 0

0,5 fő Pszichológus 0,5 0

3 fő konyhai személyzet 3 0

1 fő óvodatitkár 1 0

A betöltetlen álláshelye betöltésére az intézmény folyamatosan jelentet meg pályázati felhívásokat.

A jelenlegi központi intézményfinanszírozás módja az óvoda esetében a köznevelési törvény alapján a betöltött státuszok mértékében nyújtott bértámogatást. Óvodapedagógusok esetében ez a támogatás 2021.évben **4.861.500- Ft**, dajka státusz esetében **2.430.750- Ft**

A köznevelési törvény az óvodai csoportok számának függvényében Telki esetében 2 pedagógiai asszisztens státuszt finanszíroz, **további pedagógiai asszisztensi státuszt nem finanszíroz**, így annak költsége kb. 3.000.000.- Ft az önkormányzat saját költségvetését terheli. Az üres pedagógus álláshelyekre biztosított támogatást ( 3x4.861.500.- Ft.) az önkormányzatnak vissza kell fizetnie.

A betöltetlen óvodapedagógus státusz helyett a pedagógiai asszisztensi státusz engedélyezése az önkormányzat esetében többlet költségvetési forrást igényel.

Az óvodavezető a pedagógiai státuszt 3 év időtartamra kéri engedélyezni 2021. szeptember 1-től 2024. augusztus 31-ig.

Telki, 2021. augusztus 10.

Deltai Károly

polgármester

**Határozati javaslat**

**Telki község Önkormányzat**

 **Képviselő-testülete**

**/ 2021. (VIII. .) Önkormányzat határozata**

**Telki Óvoda létszámfejlesztés kérdése**

Telki Község Önkormányzat képviselő-testülete úgy határoz, hogy a Telki Zöldmanó Óvoda létszámkeretét határozott időre a 2021. szeptember 1-től 2024. augusztus 31-ig terjedő időszakra plussz 1 fő pedagógiai asszisztens státusz létszámmal bővíti.

A személyi juttatások fedezetét az adott évek költségvetésében biztosítja.

Határidő: azonnal

Felelős: Polgármester